b'\n_START_ARTICLE_\nB\xc3\xb3sa saga ok Herrau\xc3\xb0s\n_START_SECTION_\nHandling\n_START_PARAGRAPH_\nHistorien starter med kong Hring (Hringr) av \xc3\x96sterg\xc3\xb6tland, som sies \xc3\xa5 v\xc3\xa6re s\xc3\xb8nn av kong Gauti, s\xc3\xb8nn av Odin som hadde v\xc3\xa6rt konge av Svitjod (Sverige) og halvbror til kong Gautrek den gavmilde, som fremst\xc3\xa5r som konge av V\xc3\xa4sterg\xc3\xb6tland i Gautreks saga. Men kronologi er h\xc3\xb8yst uklar slik at Hring framst\xc3\xa5r som en samtidig av den danske kong Harald Hildetann._NEWLINE_Herraud, sagaens helt, var s\xc3\xb8nn av Hring og hans kone Sylgja. Men Hring hadde ogs\xc3\xa5 en uekte s\xc3\xb8nn som kaltes Pung (Sj\xc3\xb3\xc3\xb0r) og som n\xc3\xa6rmest fungerte som Hrings r\xc3\xa5dgiver og skatteoppkrever. Pung var Hrings yndlingss\xc3\xb8nn._NEWLINE_Herrauds beste venn var Bosi, den yngste s\xc3\xb8nnen av en tidligere viking heter Thvari eller Spyd-Thvari og Brynhild, en tidligere skjoldm\xc3\xb8y og datter av kong Agnar av Noatun. Thvari hadde tidligere delvis lemlestet Brynhild i en duell, hvor hun ble kjent som Skakke-Brynhild p\xc3\xa5 grunn av en skade. Thvari giftet seg med Brynhild som f\xc3\xb8dte ham to s\xc3\xb8nner, Smid (Smi\xc3\xb0r) og Bosi. Smid l\xc3\xa6rte magi fra sin fostermor Busla som var trollkvinne. Bosi ble ogs\xc3\xa5 kalt B\xc3\xb6gu-Bosi etter sin mor._NEWLINE_Bosi var en voldsom gutt som til slutt ble d\xc3\xb8mt fredl\xc3\xb8s for sin voldsbruk. Han fikk bli med Herraud p\xc3\xa5 vikingferd, og de var ute og herjet i fem \xc3\xa5r. I mellomtiden tilbake i \xc3\x98st G\xc3\xb6taland, Pung, Herrauds halvbror, krevde penger av Bosis far for de menn som Bosi hadde skadet. Da Bosi kom tilbake ble det en krangel mellom dem, og Bosi drepte Pung._NEWLINE_Herraud dro tilbake til sin fars g\xc3\xa5rd og tilb\xc3\xb8d l\xc3\xb8sepenger for Pung. Men kong Hring nektet og det kom til strid mellom Hring og Herraud. Hring fikk tatt Bosi og Herraud til fange, men Busla, Bosis fostermor, fikk ved hjelp av trolldom Hring til \xc3\xa5 slutte fred med dem._NEWLINE_De to ble forvist og dro til Bjarmeland og hadde mange opplevelser der. Blant annet beskrives et erotisk m\xc3\xb8te mellom Bosi og en bondedatter i en sv\xc3\xa6rt humoristisk tone. De to kameratene klarte \xc3\xa5 utf\xc3\xb8re sitt magiske oppdrag med \xc3\xa5 drepe en gribb som voktet templet Jomali i Bjarmeland, og hente gribbens egg. De beseiret prestinnen som var Kolfrosta, mor til kong H\xc3\xa5rek av Bjarmeland, og reddet Hleid (Hlei\xc3\xb0) s\xc3\xb8ster av kong Godmund (Godmundr) av Gl\xc3\xa6sisvellir som var brakt dit for \xc3\xa5 bli omgjort til ny prestinne i tempelet. Herraud tok Hleid til kone, og alle dro tilbake til \xc3\x98st-G\xc3\xb6taland der kong Hring, da han mottok skallet av gribbe-egget, samtykket i \xc3\xa5 bli forsonet med Bosi og sin s\xc3\xb8nn._NEWLINE_Senere hjalp Herraud og Bosi kong Harald Hildetann i det ber\xc3\xb8mte slaget ved Br\xc3\xa5valla og var blant de f\xc3\xa5 overlevende._NEWLINE_I mellomtiden lovet kong Godmund av Gl\xc3\xa6sisvellir, som ikke visste hva som hadde skjedd med sin s\xc3\xb8ster Hleid, Siggeir, s\xc3\xb8nn av kong H\xc3\xa5rek av Bjarmaland, at Siggeir skulle f\xc3\xa5 henne til kone hvis han kunne finne henne. Siggeir og hans bror Hr\xc3\xa6rek fikk rede p\xc3\xa5 bortf\xc3\xb8ringen av Hleid og Herraud og Bosi sine herjinger av tempelet, og de dro til G\xc3\xb6taland. Der gikk de til angrep p\xc3\xa5 kong Hring som hadde f\xc3\xa5 folk hos seg, sidenmesteparten sloss ved Br\xc3\xa5valla. Hring ble drept i kampen og Hleid ble tatt med tilbake til Gl\xc3\xa6sisvellir._NEWLINE_Etter kampen ved Br\xc3\xa5valla dro Herraud og Bosi, ledsaget av Bosis bror Smid og forstermoren Busla ut for \xc3\xa5 redde Hleid. De oppn\xc3\xa5dde sitt m\xc3\xa5l etter mange nye eventyr (og ytterligere to erotiske m\xc3\xb8ter mellom Bosi og to jomfruer). Herraud vant Hleid tilbake, og Bosi bortf\xc3\xb8rte kong H\xc3\xa5reks datter Edda. B\xc3\xa5de Smid og Busla vise sin magiske dyktighet. Da kong H\xc3\xa5rek av Bjarmaland angrep i form av et gigantisk villsvin, ble han bekjempet av Busla i skikkelse av en ustyrlig tispe. Begge falt i sj\xc3\xb8en og forsvant._NEWLINE_Herraud ble konge av \xc3\x98st-G\xc3\xb6taland som arving etter sin far, mens Bosi ble konge av Bjarmeland gjennom sitt ekteskap med Edda._NEWLINE_Herraud og Hleid fikk en datter, Tora Borgarhjort, som holdt en slange i huset sitt og bare den som kunne drepe slangen skulle f\xc3\xa5 gifte seg med henne. Den som til sist klarte dette var den ber\xc3\xb8mte Ragnar Lodbrok. Fortellingen forklarer p\xc3\xa5 slutten at denne slangen var klekket fra gribbe-egget som Herraud og Bosi hadde brakt med seg._NEWLINE_Denne historien om Ragnar og slangen fortelles ogs\xc3\xa5 i Ragnar Lodbroks saga og i T\xc3\xa5tten om Ragnarss\xc3\xb8nnene (\xc3\x9e\xc3\xa1ttr af Ragnars sonum), men her kalles Herraud for Jarl Herrud (Herru\xc3\xb0r) av Gautland og i t\xc3\xa5tten kalles han Herraud, Jarl av Vest-G\xc3\xb6taland. Men Herrauds far kalles ogs\xc3\xa5 Hring i disse sagaene. En variant med to slanger i stedet for \xc3\xa9n fortelles i Saxo Grammaticus Gesta Danorum (Bok 9) hvor Herraud kalles Herothus, konge av Sverige. Ingen av disse historiene forklarer opprinnelsen til slangen eller slangene, og det ser ut til at historien om Herraud og Bosi delvis ble oppfunnet som forklaring p\xc3\xa5 dette.'